钦定古今图书集成/理学汇编/文学典/第113卷 > 吴稼竳
## 钦定古今图书集成/理学汇编/文学典/第113卷 > 吴稼竳

按《列朝诗集》：“稼竳字翁晋，孝丰人，佥都御史峻伯之
子。以父任为郎官至云南通判。峻伯与王元美为同
舍郎。元美诗未有名，峻伯进之于社，而汪伯玉则峻
伯所举士也。翁晋弱冠称诗，为二公所推许。长而掉
鞅词坛，勃窣苦心，自汉魏以及三唐，无不含咀采撷。
然而游弇州、太函之门，风声气韵，多所熏染，求其超
乘而上，则未能也。”峻伯论《诗》，有违言于历下，故弇州
于峻伯颇有贬词。而翁晋学弇州之学，力为援引，遂
以有闻于时。其父子间流别如此。